**О Д Г О В О Р**

на пратеничко прашање од пратеникот Марија Рашковска поставено на 77-та седница на Собранието на Република Македонија одржана

на 5 ноември 2009 година

**Драган Недељковиќ:**

Манастирскиот комплекс во Берово е споменик на културата од прв ред. Министерството за култура сите споменици на културата се труди во рамките на можностите, во рамките на својот буџет, да ги реставрира и конзервира. Конечно, за овој манастирски комплекс и црквата, националните институции во рамките на Министерството за култура, Национален конзерваторски центар и Управа за заштита на културното наследство, се излезени на терен. Проектите што тие ги прават се во завршна фаза, до крајот на годината проектите ќе бидат завршени и на почетокот на идната година, штом ќе дозволат временските прилики, Министерството за култура преку својот буџет ќе изврши конзервација и реставрација на целиот комплекс.